### VADOVAVIMO MAŽAJAI BENDRIJAI PASLAUGŲ TEIKIMO SUTARTIS

[data]

[vieta]

Mažoji bendrija [įmonės pavadinimas], įmonės kodas [kodas], buveinės adresas [adresas] atstovaujama [vardas pavardė], asmens kodas [kodas], gyvenamoji vieta [adresas], veikiančio(s) pagalmažosios bendrijos narių susirinkimo suteiktus įgaliojimus, ir [vardas pavardė], asmens kodas [kodas], gyvenamoji vieta [adresas], (toliau *–* vadovas),

(toliau mažoji bendrija ir vadovas kiekvienas atskirai vadinami šalimi, o abu kartu – šalimis) sudarė šią vadovavimo mažajai bendrijai paslaugų teikimo sutartį (toliau – sutartis):

1. **SUTARTIES OBJEKTAS**
	1. Vadovas įsipareigoja teikti vadovavimo mažajai bendrijai paslaugas, o mažoji bendrija įsipareigoja už teikiamas vadovavimo mažajai bendrijai paslaugas sumokėti sutartyje nustatyta tvarka ir terminais.
	2. Vadovas vadovavimo mažajai bendrijai paslaugas teikia pats. Tais atvejais, kai vadovas laikinai negali teikti vadovavimo mažajai bendrijai paslaugų, jas teikia vadovo įgaliotas asmuo.
	3. Vadovavimo mažajai bendrijai paslaugos teikiamos [terminas].
2. **ŠALIŲ TEISĖS IR PAREIGOS**
	1. Vadovas veikia mažosios bendrijos vardu ir turi teisę vienvaldiškai sudaryti sandorius.
	2. Teikdamas vadovavimo mažajai bendrijai paslaugas vadovas privalo veikti rūpestingai, atidžiai, kvalifikuotai, sąžiningai ir protingai, atsižvelgdamas į mažosios bendrijos interesus ir būti lojalus mažajai bendrijai.
	3. Vadovas savo veikloje vadovaujasi Lietuvos Respublikos civilinio kodekso, Lietuvos Respublikos mažųjų bendrijų įstatymo, kitų įstatymų ir teisės aktų nuostatomis, mažosios bendrijos nuostatais, mažosios bendrijos narių susirinkimo sprendimais.
	4. ***Vadovas:***
		1. organizuoja kasdienę mažosios bendrijos veiklą;
		2. priima sprendimą mažajai bendrijai tapti kitų juridinių asmenų steigėja, dalyve, steigti mažosios bendrijos filialus ir atstovybes;
		3. tvirtina mažosios bendrijos filialų ir atstovybių nuostatus, priima sprendimą dėl šių filialų ar atstovybių vadovų paskyrimo;
		4. mažosios bendrijos nuostatuose nustatyta tvarka ir sąlygomis paima mažosios bendrijos lėšų ir išmoka jas mažosios bendrijos nariams kaip avansu išmokamą pelną;
		5. sudaro ir nutraukia darbo sutartis su darbuotojais, jeigu mažosios bendrijos narių susirinkimas yra nusprendęs, kad mažajai bendrijai reikia darbuotojų, ir nustatęs mažosios bendrijos struktūrą, etatų sąrašą ir darbuotojams mokamų atlyginimų dydžius;
		6. sprendimus priima ir sandorius sudaro tik gavęs mažosios bendrijos narių susirinkimo pritarimą, jei mažosios bendrijos nuostatuose nustatyta, kad šiems sprendimams priimti ar sandoriams sudaryti būtinas mažosios bendrijos narių susirinkimo pritarimas;
		7. inicijuoja turto išieškojimą iš mažosios bendrijos narių ir buvusių mažosios bendrijos narių, neįvykdžiusių Lietuvos Respublikos mažųjų bendrijų įstatymo nustatytų pareigų dėl mažosios bendrijos išmokų grąžinimo mažajai bendrijai;
	5. ***Vadovas atsako už:***
		1. mažosios bendrijos narių susirinkimo sušaukimą mažosios bendrijos nuostatuose nustatyta tvarka;
		2. informacijos ir dokumentų pateikimą mažosios bendrijos narių susirinkimui;
		3. finansinių ataskaitų rinkinio sudarymą Lietuvos Respublikos mažųjų bendrijų įstatymo nustatytais atvejais;
		4. mažosios bendrijos dokumentų, duomenų ir kitos Juridinių asmenų registro tvarkytojui teiktinos informacijos pateikimą Juridinių asmenų registro tvarkytojui;
		5. informacijos viešą paskelbimą mažosios bendrijos nuostatuose nurodytame šaltinyje;
		6. informacijos ir dokumentų pateikimą mažosios bendrijos nariams;
		7. kitų teisės aktuose, taip pat mažosios bendrijos nuostatuose ir sutartyje nustatytų pareigų vykdymą;
	6. ***Vadovas įsipareigoja:***
		1. ne vėliau kaip per 5 dienas nuo sutarties sudarymo pranešti Juridinių asmenų registro tvarkytojui savo duomenis ir pateikti dokumentus dėl jo paskyrimo mažosios bendrijos vadovu;
		2. nedelsdamas informuoti visus mažosios bendrijos narius apie:
			1. bet kurias aplinkybes, trukdančias ar galinčias sutrukdyti tinkamai ir laiku teikti vadovavimo mažajai bendrijai paslaugas;
			2. tai, kad jis laikinai negali teikti vadovavimo mažajai bendrijai paslaugų ir šias paslaugas teikti įgaliojo kitą asmenį (pateikiamas įgaliojimas);
			3. tapimą (buvimą) kito juridinio asmens valdymo organo nariu;
		3. bent vieno mažosios bendrijos nario reikalavimu pateikti išsamią vadovavimo mažajai bendrijai paslaugų teikimo ataskaitą visiems mažosios bendrijos nariams;
		4. užtikrinti iš mažosios bendrijos sutarties vykdymo metu gautos ir su sutarties vykdymu susijusios informacijos konfidencialumą ir apsaugą;
	7. ***Mažoji bendrija įsipareigoja:***
		1. už teikiamas vadovavimo mažajai bendrijai paslaugas sumokėti vadovui sutartyje nustatyta tvarka ir terminais;
		2. už kiekvienus kalendorinius vadovavimo mažajai bendrijai paslaugų teikimo metus suteikti vadovui [skaičius] dienas (-ų) (neįskaitant šeštadienių, sekmadienių ir švenčių dienų) pailsėti (nurodyti dienų skaičių) ir darbingumui susigrąžinti, kurių metu vadovui [atlygio dydis] ir kurios suteikiamos [dienų skaičius].
3. **MOKĖJIMŲ TVARKA**
	1. Už teikiamas vadovavimo mažajai bendrijai paslaugas mažoji bendrija vadovui moka [suma], (toliau – atlygis už vadovavimo mažajai bendrijai paslaugas).
	2. Atlygis už vadovavimo mažajai bendrijai paslaugas vadovui mokamas [sąlygos].
	3. Mažoji bendrija, praleidusi terminą laiku sumokėti vadovui atlygį už vadovavimo mažajai bendrijai paslaugas, privalo mokėti netesybas [suma].
	4. Mažoji bendrija atlygina visas vadovo dėl vadovavimo mažajai bendrijai paslaugų teikimo patirtas išlaidas.

1. **ŠALIŲ PAREIŠKIMAI IR GARANTIJOS**
	1. Mažoji bendrija pareiškia ir garantuoja, kad yra tinkamai įsteigta ir teisėtai veikianti pagal Lietuvos Respublikos įstatymus.
	2. Šalys pareiškia ir garantuoja, kad:
		1. atliko visus būtinus teisinius veiksmus, kad sutartis būtų tinkamai sudaryta ir galiotų;
		2. sudarydamos sutartį nepažeis ją saistančių teisės aktų, įsipareigojimų ar susitarimų.
	3. Vadovas yra susipažinęs su mažosios bendrijos nuostatais, mažosios bendrijos susirinkimo priimtais sprendimais, susijusiais su vadovo kompetencija, VĮ Registrų centro išrašo duomenimis ir Lietuvos Respublikos teisės aktais, reglamentuojančiais privalomąjį sveikatos draudimą ir kitas jo kaip vadovo socialines garantijas.
2. **SUTARTIES GALIOJIMAS, NUTRAUKIMAS IR PRATĘSIMO TVARKA**
	1. Sutartis įsigalioja [data].
	2. Bet kokie sutarties pakeitimai ar papildymai galioja sudaryti tik raštu, pasirašius abiem šalims arba abiejų šalių įgaliotiems atstovams.
	3. Sutartis pasibaigia:
		1. suėjus sutarties 1.3 punkte nurodytam terminui;
		2. mažosios bendrijos narių susirinkimui priėmus sprendimą dėl vadovo atšaukimo ir sutarties su juo nutraukimo;
		3. nutraukus sutartį vadovo iniciatyva dėl svarbių priežasčių;
		4. vadovui mirus;
		5. mažajai bendrijai įgijus likviduojamos statusą arba jai iškėlus bankroto bylą;
		6. kitais įstatymų ir teisės aktų nustatytais atvejais;
	4. Mažosios bendrijos iniciatyva nutraukus sutartį vadovui papildomai išmokama [suma] išmoka.

 (nurodyti išmokos dydį, jei ji mokama, arba nurodyti, kad nemokama)

* 1. Vadovas gali nutraukti sutartį tik dėl svarbių priežasčių. Apie sutarties nutraukimą vadovas privalo įspėti mažąją bendriją raštu prieš [laikotarpis].
	2. Sutarties nutraukimas nepanaikina teisės reikalauti atlyginti nuostolius, atsiradusius dėl sutarties neįvykdymo ar netinkamo vykdymo, netesybas ir pasinaudoti kitais įstatymų nustatytais pažeistų teisių gynimo būdais.
	3. Jei kuri nors iš sutarties nuostatų būtų pripažinta negaliojančia ar netaikytina, šalys laikys kitas sutarties nuostatas galiojančiomis ir taikytinomis.
1. **NENUGALIMA JĖGA (*force majeure*)**
	1. Šalis atleidžiama nuo atsakomybės už sutarties neįvykdymą, jeigu ji įrodo, kad sutartis neįvykdyta dėl aplinkybių, kurių ji negalėjo kontroliuoti ir numatyti sutarties sudarymo metu, ir kad negalėjo užkirsti kelio atsirasti šioms aplinkybėms ar jų pasekmėms. Vertinant, ar tam tikros aplinkybės yra laikomos nenugalima jėga, vadovaujamasi Lietuvos Respublikos civilinio kodekso nuostatomis.
	2. Sutarties neįvykdžiusi šalis privalo pranešti kitai šaliai apie sutarties 6.1 p. nurodytos aplinkybės atsiradimą ir jos įtaką sutarties įvykdymui. Jeigu šio pranešimo kita šalis negauna per protingą laiką, kai sutarties neįvykdžiusi šalis sužinojo ar turėjo sužinoti apie tą aplinkybę, ši šalis privalo atlyginti dėl pranešimo negavimo atsiradusius nuostolius.
	3. Sutarties šalis, kuri dėl nurodytų aplinkybių negali įvykdyti prisiimtų įsipareigojimų, privalo per [laikotarpis] raštu apie tai informuoti kitą sutarties šalį. Pavėluotai arnetinkamai informavus kitą šalį ar nepateikus informacijos, iš šios šalies atimama teisė remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo.
2. **BAIGIAMOSIOS NUOSTATOS**
	1. Visus šalių tarpusavio santykius, atsirandančius iš šios sutarties ir neaptartus sutarties sąlygose, reglamentuoja Lietuvos Respublikos įstatymai ir kiti teisės aktai.
	2. Visus dėl sutarties vykdymo iškilusius ginčus šalys sprendžia tarpusavio derybomis. Nepavykus susitarti, ginčai sprendžiami Lietuvos Respublikos įstatymų nustatyta tvarka.
	3. Sutartis sudaroma dviem vienodą teisinę galią turinčiais egzemplioriais lietuvių kalba, po vieną kiekvienai šaliai. Šalys pasirašo kiekviename sutarties lape.
3. **ŠALIŲ REKVIZITAI IR PARAŠAI**

|  |  |
| --- | --- |
| *Mažoji bendrija:*[įmonės pavadinimas] | *Vadovas:*[vardas pavardė] |
| [įmonės kodas] | [asmens kodas] |
| [buveinės adresas] | [adresas] |
| [telefonas, el. paštas] | [telefonas, el. paštas] |
| [banko sąskaitos nr.] | [banko sąskaitos nr.] |
|  |  |
|  |  |
| (parašas) | (parašas) |

